กรมการจัดหางาน เผย มีตำแหน่งงานว่างทั่วประเทศกว่า  50,000  อัตรา รองรับปัญหาการว่างงาน
กรมการจัดหางาน เผย มีตำแหน่งงานว่างทั่วประเทศกว่า 50,000 อัตรา รองรับปัญหาการว่างงานนายสุชาติ พรชัยวิเศษกุล อธิบดีกรมการจัดหางาน เปิดเผยว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ห่วงใยต่อสถานการณ์การจ้างงาน โดยมอบหมายให้กรมการจัดหางานเฝ้าติดตาม พร้อมเตรียมตำแหน่งงานว่าง เพื่อรองรับปัญหาการว่างงานของผู้ประกันตน ผู้จบการศึกษาใหม่ รวมทั้งผู้ที่ได้รับผลกระทบจากการปรับโครงสร้างขององค์กรของภาคธุรกิจต่างๆ ขณะนี้ กรมการจัดหางานได้รับแจ้งตำแหน่งงานว่าง รวม 55,093 อัตรา โดยตำแหน่งงานที่ต้องการมากที่สุด 5 อันดับแรก ได้แก่ พนักงานขายสินค้า (ประจำร้าน), พนักงานขายของหน้าร้าน  แรงงานด้านการผลิต  ช่างอัญมณีและช่างประดิษฐ์เครื่องประดับอื่นๆ  ตัวแทนนายหน้าขายบริการธุรกิจอื่นๆ และพนักงานบัญชี ซึ่งเป็นตำแหน่งงานที่ต้องการผู้ที่จบการศึกษาตั้งแต่ระดับ ปวช.- ปวส. จนถึงปริญญาตรีผู้สนใจสามารถขอรับคำปรึกษา หรือขอคำแนะนำในการประกอบอาชีพ รวมถึงติดต่อสมัครงานได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 ศูนย์บริการจัดหางานเพื่อคนไทย (Smart Job Center) และทางเว็บไซต์ smartjob.doe.go.th หรือสอบถามข้อมูลเพิ่มเติมได้ที่เพจ "เสิร์ฟงานด่วน" และสายด่วนกระทรวงแรงงาน โทร. 1506 กด 2